ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Βρυξέλλες, 27.02.1997 
COM(97)64 τελικό 
Πρόταση 
ΑΠΟΦΑΣΗΣ ΤΟΥ ΣΥΜΒΟΥΛΙΟΥ 
ΣΥΜΦΩΝΑ ΜΕ ΤΗΝ ΟΠΟΙΑ ΕΠΙΤΡΕΠΕΤΑΙ ΣΤΟ ΗΝΩΜΕΝΟ ΒΑΣΙΛΕΙΟ ΝΑ 
ΕΦΑΡΜΟΣΕΙ ΕΝΑ ΠΡΟΑΙΡΕΤΙΚΟ ΜΕΤΡΟ ΚΑΤΑ ΠΑΡΕΚΚΛΙΣΗ ΤΟΥ ΑΡΘΡΟΥ 
17 ΤΗΣ ΕΚΤΗΣ ΟΔΗΓΙΑΣ (77/388/ΕΟΚ) 
ΣΕ ΘΕΜΑΤΑ ΕΝΑΡΜΟΝΙΣΗΣ ΤΩΝ ΝΟΜΟΘΕΣΙΩΝ ΤΩΝ ΚΡΑΤΩΝ ΜΕΛΩΝ 
ΣΧΕΤΙΚΑ ΜΕ ΤΟ ΦΟΡΟ ΚΥΚΛΟΥ ΕΡΓΑΣΙΩΝ 
("υποβληθείσα από την Επιτροπή) 

ΑΙΤΙΟΛΟΓΙΚΗ ΕΚΘΕΣΗ 
Με την απόφαση του Συμβουλίου της 23ης Ιουλίου 19871, επετράπη στο Ηνωμένο 
Βασίλειο, βάσει του άρθρου 27, παράγραφοι 1 έως 4 της έκτης οδηγίας για το ΦΠΑ2 να 
εφαρμόσει μέτρο παρέκκλισης από το άρθρο 17, παράγραφος 1, της εν λόγω οδηγίας 
μέχρι τις 30 Σεπτεμβρίου 1990. Με τις αποφάσεις του Συμβουλίου της 24ης 
Σεπτεμβρίου 1990 (90/497/ΕΟΚ)3 και της 15ης Φεβρουαρίου 1993 (93/111/ΕΟΚ)4, αυτή 
η παρέκκλιση παρατάθηκε δύο φορές, μέχρι τις 31 Δεκεμβρίου 1992 και μέχρι τις 31 
Δεκεμβρίου 1996 αντιστοίχως. 
Η παρέκκλιση αποτελεί τμήμα ενός προαιρετικού συστήματος φορολογίας των 
επιχειρήσεων των οποίων ο ετήσιος κύκλος εργασιών δεν υπερβαίνει ένα καθορισμένο 
ανώτατο όριο (τη στιγμή αυτή 350.000 £) στο πλαίσιο του οποίου ο φόρος 
καταλογίζεται κατά την πραγματοποίηση της πληρωμής ή της είσπραξης (cash 
accounting). Αυτό το σύστημα βασίζεται εν μέρει στο τρίτο εδάφιο της παραγράφου 2 
του άρθρου 10 της εν λόγω οδηγίας που επιτρέπει την καταβολή του φόρου το 
αργότερο κατά τον χρόνο είσπραξης του τιμήματος. 
Στόχος αυτής της παρέκκλισης, που αποσκοπεί στην απλούστευση των διαδικασιών 
είσπραξης του φόρου, είναι να επιτρέψει την επανείσπραξη του επιβληθέντος κατά το 
προηγούμενο στάδιο φόρου από τις επιχειρήσεις που επέλεξαν το απλοποιημένο 
σύστημα μόνον όταν ο φόρος αυτός έχει καταβληθεί στον προμηθευτή. 
Με επιστολή που πρωτοκολλήθηκε στη Γενική Γραμματεία της Επιτροπής στις 19 
Νοεμβρίου 1996, η κυβέρνηση του Ηνωμένου Βασιλείου υπέβαλε στην Επιτροπή αίτηση 
για την παράταση της παρέκκλισης που είχε εγκριθεί προγενέστερα μέχρι τις 31 
Δεκεμβρίου 2000 και για την αύξηση του ανωτάτου ορίου από 350.000 σε 400.000 £. Σε 
σχέση με τις προηγούμενες αιτήσεις, η κυβέρνηση του Ηνωμένου Βασιλείου επιθυμεί 
επίσης την έγκριση για μία παρέκκλισης στις διατάξεις του άρθρου 22, παράγραφοι 4 
και 5, δεδομένου ότι πιστεύει ότι το σύστημα «cash accounting» βασίζεται περισσότερο 
σε μία παρέκκλιση αυτών των διατάξεων παρά στις διατάξεις του άρθρου 10, 
παράγραφος 2, το οποίο μέχρι τώρα είχε εν μέρει αποτελέσει τη βάση για την εφαρμογή 
του απλοποιημένου συστήματος. 
Σύμφωνα με τις διατάξεις του άρθρου 27, παράγραφος 3, της έκτης οδηγίας, τα λοιπά 
κράτη μέλη ενημερώθηκαν για την αίτηση του Ηνωμένου Βασιλείου με επιστολή στις 18 
Δεκεμβρίου 1996. 
Λαμβάνοντας υπόψη τον αριθμό των επιχειρήσεων που έχουν ήδη επιλέξει τη 
χρησιμοποίηση του απλουστευμένου συστήματος και της ευνοϊκής υποδοχής του από 
τους ενδιαφερόμενους εμπορικούς και επαγγελματικούς φορείς, το Ηνωμένο Βασίλειο 
θεωρεί ότι είναι πλήρως δικαιολογημένη η παράταση της παρέκκλισης. 
1 ΕΕ L 213, 4.8.1987, s. 40 
ΕΕ L 145, 13.6.1977, σ. 1, όπως τροποποιήθηκε τελειιταία από την οδηγία 96/95/ΕΚ, ΕΕ L 338, 
28.12.1996,0.89 
EEL 276, 6.10.1990, σ. 45 
EEL 43, 20.2.1993, σ. 46 
2 
Η Επιτροπή σημειώνει ότι το 1993 η παρέκκλιση εγκρίθηκε από το Συμβούλιο με την 
επιβολή ορίου κύκλου εργασιών το οποίο, την εποχή εκείνη, αντιστοιχούσε περίπου σε 
432.000 ECU. Στην παρούσα αίτηση για τη χορήγηση έγκρισης, οι αρχές του Ηνωμένου 
Βασιλείου ζήτησαν την αύξηση του ορίου του κύκλου εργασιών σε 400.000 £, ποσό το 
οποίο ισούται περίπου με 541.000 ECU. Αυτή η προσαρμογή θεωρείται αποδεκτή από 
την Επιτροπή. 
Η κυβέρνηση του Ηνωμένου Βασιλείου ζητεί επίσης άδεια για παρέκκλιση από τις 
διατάξεις του άρθρου 22, παράγραφοι 4 και 5, αναφέροντας ότι θεωρεί καταλληλότερη 
την άδεια παρέκκλισης από αυτές τις διατάξεις δεδομένου ότι το υφιστάμενο σύστημα 
δεν μεταβάλλει το χρονικό σημείο κατά το οποίο καθίσταται απαιτητός ο φόρος. 
Η Επιτροπή επιθυμεί να αναφέρει ότι το τρίτο εδάφιο της παραγράφου 2 του άρθρου 
10 επιτρέπει στα κράτη μέλη να καθορίζουν, για ορισμένες πράξεις ή ορισμένες 
κατηγορίες υποκείμενων στο φόρο, τη χρονική στιγμή κατά την οποία ο φόρος 
καθίσταται απαιτητός αλλά δεν αφορά το χρόνο γενέσεως της φορολογικής 
υποχρεώσεως. Κατά συνέπεια, η Επιτροπή θεωρεί ότι δεν είναι απαραύιητη καμία 
παρέκκλιση από το άρθρο 22, παράγραφοι 4 και 5. 
Το άρθρο 17, παράγραφος 1, ορίζει ότι το δικαίωμα προς έκπτωση γεννάται κατά το 
χρόνο κατά τον οποίο ο φόρος καθίσταται απαιτητός. Η Επιτροπή θεωρεί την 
παρέκκλιση από το άρθρο 17, παράγραφος 1, που μεταθέτει το δικαίωμα προς έκπτωση 
του φόρου μέχρις ότου καταβληθεί στον προμηθευτή, μια λογική προσαρμογή της 
δυνατότητας επιλογής που προβλέπεται από το άρθρο 10, παράγραφος 2, το οποίο 
επιτρέπει την αναστολή της πληρωμής του φόρου μέχρις ότου εισπραχθεί το τίμημα. 
Η Επιτροπή θεωρεί ότι μπορεί να επιτραπεί στο Ηνωμένο Βασίλειο να εφαρμόσει την 
παρέκκλιση για μία περίοδο που λήγει στις 31 Δεκεμβρίου 1999. Πράγματι, η Επιτροπή 
εξέδωσε στις 10 Ιουλίου 1996 πρόγραμμα εργασίας βασιζόμενο σε μία σταδιακή 
προσέγγιση για τη μετάβαση σε ένα νέο κοινό σύστημα ΦΠΑ (COM (96) 328 τελικό, 22 
Ιουλίου 1996). Δεδομένου ότι η τελευταία δέσμη προτάσεων θα υποβληθεί στα μέσα του 
1999, η Επιτροπή θεωρεί σκόπιμο να επανεξετάσει την αναγκαιότητα και τη συνοχή 
ενός ειδικού μέτρου στο πλαίσιο αυτής της γενικής προσέγγισης του νέου κοινού 
συστήματος ΦΠΑ. 
5 
Πρόταση 
ΑΠΟΦΑΣΗΣ ΤΟΥ ΣΥΜΒΟΥΛΙΟΥ 
ΜΕ ΤΗΝ ΟΠΟΙΑ ΕΠΙΤΡΕΠΕΤΑΙ ΣΤΟ ΗΝΩΜΕΝΟ ΒΑΣΙΛΕΙΟ ΝΑ ΕΦΑΡΜΟΣΕΙ 
ΕΝΑ ΠΡΟΑΙΡΕΤΙΚΟ ΜΕΤΡΟ ΚΑΤΑ ΠΑΡΕΚΚΛΙΣΗ ΤΟΥ ΑΡΘΡΟΥ 17 ΤΗΣ 
ΕΚΤΗΣ ΟΔΗΓΙΑΣ (77/388/ΕΟΚ) 
ΠΕΡΙ ΕΝΑΡΜΟΝΙΣΕΩΣ ΤΩΝ ΝΟΜΟΘΕΣΙΩΝ ΤΩΝ ΚΡΑΤΩΝ ΜΕΛΩΝ 
ΤΩΝ ΣΧΕΤΙΚΩΝ ΜΕ ΤΟ ΦΟΡΟ ΚΥΚΛΟΥ ΕΡΓΑΣΙΩΝ 
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, 
Έχοντας υπόψη: 
τη συνθήκη για την ίδρυση της Ευρωπαϊκής Κοινότητας, 
την έκτη οδηγία (77/388/ΕΟΚ) του Συμβουλίου της 17ης Μαΐου 1977 περί 
εναρμονίσεως των νομοθεσιών των κρατών μελών των σχετικών με τους φόρους 
κύκλου εργασιών - Κοινό σύστημα φόρου προστιθέμενης αξίας: ομοιόμορφη 
φορολογική βάση5, και ιδίως το άρθρο 27, 
την πρόταση της Επιτροπής 
Εκτιμώντας: 
ότι δυνάμει του άρθρου 27, παράγραφος 1, της οδηγίας 77/388/ΕΟΚ, το Συμβούλιο 
δύναται προτάσει της Επιτροπής, να επιτρέπει ομοφώνως, σε κάθε κράτος μέλος τη 
λήψη ειδικών μέτρων, κατά παρέκκλιση από την παρούσα οδηγία, με σκοπό την 
απλοποίηση της εισπράξεως του φόρου ή την αποτροπή ορισμένων περιπτώσεων 
φοροδιαφυγής ή φοροαποφυγής· 
ότι σύμφωνα με τη διαδικασία που προβλέπεται από το άρθρο 27, παράγραφοι 1 έως 4 
της οδηγίας 77/388/ΕΟΚ, επετράπη στο Ηνωμένο Βασίλειο να εφαρμόσει μέτρο 
παρέκκλισης από το άρθρο 17, παράγραφος 1, της εν λόγω οδηγίας μέχρι τις 31 
Δεκεμβρίου 1996· 
ότι το Ηνωμένο Βασίλειο, με επιστολή που πρωτοκολλήθηκε στην Επιτροπή στις 19 
Νοεμβρίου 1996, ζήτηση την άδεια να παρατείνει την εν λόγω παρέκκλιση· 
ότι τα λοιπά κράτη μέλη ενημερώθηκαν για την αίτηση του Ηνωμένου Βασιλείου στις 
18 Δεκεμβρίου 1996· 
ότι αυτό το ειδικό μέτρο παρέκκλισης από τις διατάξεις του άρθρου 17, παράγραφος 1, 
της οδηγίας 97/388/ΕΟΚ εντάσσεται σε ένα προαιρετικό σύστημα φορολογίας για τις 
επιχειρήσεις των οποίων ο ετήσιος κύκλος εργασιών είναι μικρότερος από 400.000 £, 
και βασίζεται στο άρθρο 10, παράγραφος 2, εδάφιο 3 της εν λόγω οδηγίας, το οποίο 
επιτρέπει την αναστολή της πληρωμής του φόρου μέχρι να εισπραχθεί το τίμημα· 
ΕΕ L 145, 13.6.1977, σ. 1, όπως τροποποιήθηκε τελε\τταία από την οδηγία 96/95/ΕΚ, ΕΕ L 338, 
28.12.1996,σ.89 
Υ 
ότι το Ηνωμένο Βασίλειο επιθυμεί να αυξήσει το ανώτατο όριο του κύκλου εργασιών 
από 350.000 £ σε 400.000 £ προκειμένου να ληφθεί υπόψη ο πληθωρισμός· 
ότι λαμβανομένου υπόψη του αριθμού των επιχειρήσεων που έχουν ήδη επιλέξει το 
απλοποιημένο σύστημα και της περιορισμένης διάρκειας αυτής της παράτασης η 
παρέκκλιση μπορεί να γίνει αποδεκτή· 
ότι η εν λόγω παρέκκλιση δεν έχει αρνητικές επιπτώσεις επί των ιδίων πόρων των 
Ευρωπαϊκών Κοινοτήτων που προέρχονται από το ΦΠΛ, 
ότι η Επιτροπή εξέδωσε στις 10 Ιουλίου 1996 πρόγραμμα εργασίας βασιζόμενο σε μια 
σταδιακή προσέγγιση μετάβασης σε ένα νέο κοινό σύστημα ΦΠΑ (COM (96) 328 τελικό, 
22 Ιουλίου 1996)· 
ότι η τελευταία δέσμη των προτάσεων πρέπει να υποβληθεί μέχρι τα μέσα του 1999, η 
άδεια χορηγείται μέχρι τις 31 Δεκεμβρίου 1999 προκειμένου να καταστεί δννατή η 
αξιολόγηση της συνοχής της παρέκκλισης με τη συνολική προσέγγιση του νέου κοινού 
συστήματος ΦΠΑ, 
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: 
<Γ 
Άρθρο 1 
Κατά παρέκκλιση των διατάξεων του άρθρου 17, παράγραφος 1 της οδηγίας 
77/388/ΕΟΚ, επιτρέπεται στο Ηνωμένο Βασίλειο να εφαρμόσει ένα προαιρετικό μέτρο 
μέχρι τις 31 Δεκεμβρίου 1999 βάσει του οποίου οι επιχειρήσεις των οποίων ο ετήσιος 
κύκλος εργασιών είναι μικρότερος των 400.000 £ θα μεταθέτουν το δικαίωμα προς 
έκπτωση του φόρου μέχρι τη στιγμή που ο φόρος αυτός καταβάλλεται στον 
προμηθευτή. 
Άρθρο 2 
Η παρούσα απόφαση απευθύνεται στο Ηνωμένο Βασίλειο. 
Βρυξέλλες, Για το Συμβούλιο, 
Ο Πρόεδρος 
6 
ISSN 0254-1483 
COM(97) 64 τελικό 
ΕΓΓΡΑΦΑ 
GR 09 06 08 10 
Αριθ. καταλόγου : CB-CO-97-069-GR-C 
ISBN 92-78-16262-0 
Υπηρεσία Επισήμων Εκδόσεων των Ευρωπαϊκών Κοινοτήτων 
L-2985 Λουξεμβούργο 
V